**ДОДАТНО ПОЈАШЊЕЊЕ 2**

**ПИТАЊА**

**Поштовани,**

У складу са чланом 63. став 2 Закона о јавним набавкама**,** а у вези са јавним позивом наручиоца који је објављен порталу Управе за јавне набавке од 18.12.2014. године и конкурсној документацији за подношење понуда у отвореном поступку за јавну набавку добара Уље за ложење, подељен по партијама, за потребе КЛИНИЧКОГ ЦЕНТРА ВОЈВОДИНЕ, број јавне набавке 257-14-О, овом приликом Вам постављамо следеће питање, а ради пружања додатних информација и појашњења у циљу припремања понуде:

 На страни 15 од 33, у делу 11. ПОДАЦИ О ВРСТИ, САДРЖИНИ, НАЧИНУ ПОДНОШЕЊА, ВИСИНИИ РОКОВИМА ОБЕЗБЕЂЕЊА ИСПУЊЕЊА ОБАВЕЗА ПОНУЂАЧА, у ставу 1. наводите да је понуђач дужан да уз понуду достави регистровану бланко меницу и менично овлашћење за озбиљност понуде, попуњене на износ од 10% од укупне вредности понуде без ПДВ-а, којом понуђачи гарантују испуњење својих обавеза.

У вези са претходно изнетим потребно нам је појашњење да ли уколико понуђач учествује у више партија мора поднети меницу за озбиљност понуде за сваку партију посебно или је довољно да се достави једна меница која ће гласити на износ од 10% од укупне вредности понуде без ПДВ-а за све партије у којима учествује.

Исто тако, колики је рок важење ове менице? Да ли је он једнак року важења понуде који је дефинисан конкурсном документацијом?

Молимо Вас да у складу са чланом 63. став 3 Закона о јавним набавкама**,** пошаљете одговор на горе постављено питање у писаном облику и да истовремено ту информацију објавите на порталу Управе за јавне набавке.

**Одговор на прво питање:**

Понуђач који учествује у више партија мора поднети меницу за озбиљност понуде за сваку партију посебно.

Mеница за озбиљност понуде важи најмање колико и рок важности понуде исказан у понуди понуђача, а важи до потписивања уговoра са изабраним понуђачем.

С поштовањем,

Комисија за јавну набавку